**Leonardo AW169** er et tomotors, 10-seters helikopter, utviklet og produsert av Leonardos helikopterdivisjon (tidligere AgustaWestland). Det ble utviklet for å bruke mange av de samme komponentene som de større AgustaWestland AW139 og AgustaWestland AW189.

Design
------

AW169 er et mellomstort tomotors helikopter; ved lansering hadde det æren av å være det første helt nye helikopteret i sin vektklasse på over 30 år. Det veier omtrent 4500 kg og kan ta 7–10 passasjerer. Det er posisjonert mellom det 8-seters AW109 GrandNew på 3175 kg og det mye større 15-seters AW139 på 6400 kg.

Helikopteret drives av et par Pratt & Whitney Canada PW210A FADEC turboshaftmotorer, som kjører hovedrotoren i variable hastigheter for å redusere ekstern støy og øke effektiviteten. Nyutviklede dempere ble installert mellom rotorbladene på hovedrotoren for å redusere vibrasjon.

Det er det første produksjonshelikopteret i sin kategori som har elektronisk styrte landingshjul. Leonardo (og tidligere AgustaWestland) har meldt å ha ulike kunder for AW169, inkludert luftambulanse, politi, bedrifter, offshoretransport og infrastruktursektoren.

Norsk kjøp
----------

I september 2016 kunngjorde justis- og beredskapsminister Anders Anundsen at Erna Solbergs regjering ville fremme forslag til Stortinget om innkjøp av to nye, større helikoptre til Politiets helikoptertjeneste. Den 12. juli 2017 ble Leonardo AW169 valgt som nytt politihelikopter. Den 14. august 2017 bestilte Politidirektoratet tre helikoptre. To av dem ble levert i juni 2019. Disse er malt i «anonyme» farger for ikke å bli oppdaget.

De forrige helikoptrene hadde en utholdenhet på cirka to timer før de måtte lande og fylle drivstoff. AW169 klarer cirka det dobbelte. Det er i stand til å flytte 750 kg nyttelast 250 nautiske mil. Med større rekkevidde og transportkapasitet vil helikoptertjenesten lettere kunne understøtte politidistriktene når det trengs innsatspersonell. AW169 har klassens største kabin, med plass til å frakte seks tjenestefolk med utrustning, og klassens største skyvedører (1,6 meter brede) som blant annet er en fordel dersom helikopteret skal brukes som ildstøtteplattform for skarpskyttere.

De tre helikoptrene har en samlet pris på 313 millioner kroner, mens kontrakten inkludert ti års drift og vedlikehold er verdt cirka 670 millioner kroner. Det er i tillegg inngått opsjonsavtale på ytterligere tre maskiner.

Airlift kjøpte 3 AW169 etter at de overtok lostjenesten for Kystverket med baser i Bergen og Hammerfest i juli 2017.

Fra 1. mai 2020 leier politiet ytterligere et AW169-helikopter fra Airlift på en times beredskap fra Tromsø lufthavn til støtte for Troms, Nordland og Finnmark politidistrikter.

Referanser
----------

1. ↑   .  Manglende eller tom `|tittel=` (hjelp)
2. ↑  "AW169 certified as first all-new rotorcraft in its class for 30 years."
3. ↑  Huber, Mark. [*ufullstendig referanse*]
4. ↑  «"AW Readies First AW169 Deliveries."». Arkivert fra originalen 4. mars 2016. Besøkt 12. juli 2017.
5. ↑  Trædal, Torkjell Jonsson (22. september 2016). «Politiet får nye helikoptre». *Politiforum.no* **(norsk)**. Besøkt 16. juni 2019.
6. ↑  Inderhaug, Erik (4. august 2017). «Her er det nye politihelikopteret». *Politiforum.no* **(norsk)**. Besøkt 16. juni 2019.
7. ↑  Carlsen, Helge (14. august 2017). «Her er Norges nye politihelikopter». *NRK*. Besøkt 16. juni 2019.
8. ↑  AS, TV 2. «Politiets nye helikoptre på plass i Norge». *TV 2*. Besøkt 16. juni 2019.
9. ↑  Torgersen, Hans O. «Det første av de nye politihelikoptrene er på plass». *Aftenposten*. Besøkt 16. juni 2019.
10. ↑  Dalløkken, Per Erlien (6. juni 2019). «Helikoptrene som kalles en «revolusjon for beredskapen» ankommer i dag. Snart klare til å tas i bruk». *Tu.no* **(norsk)**. Teknisk Ukeblad. Besøkt 30. november 2019. «Dagens helikoptre har en utholdenhet på cirka to timer før de må lande og fylle drivstoff. AW169 klarer cirka det dobbelte. Det er i stand til å flytte 750 kg nyttelast 250 nautiske mil.»
11. ↑  Dalløkken, Per Erlien (11. juni 2019). «Politidirektøren fikk en luftetur i sitt nye 100 millioner kroners-helikopter». *Tu.no* **(norsk)**. Besøkt 25. april 2020.
12. ↑  Justis- og beredskapsdepartementet (29. november 2019). «Regjeringen sørger for helikopterløsning for politiet i nord». *Regjeringen.no* **(norsk)**. Besøkt 25. april 2020.

Eksterne lenker
---------------

* Aftenposten.no - *Dette blir politiets nye helikoptre* (12.07.2017)
* tu.no - *Nye politihelikoptre skal lages av samme selskap som lager de nye redningshelikoptrene* (13.07.2017)

| * v
* d
* r
Agusta/AgustaWestland |
| --- |
| Agusta | 
* A.101
* AB.102
* A.103
* A.104
* A.105
* A.106
* A109
* A.115
* A.120
* A.123
* A129
* AZ8-L
* CP-110
* EH101

 |
| AgustaWestland | 
* AW009
* AW101/VH-71/CH-149
* AW109
* AW119
* AW139
* AW149
* AW159
* AW169
* AW189
* AW609
* T129
* Project Zero

 |
| Annet | 
* Giovanni Agusta
* MV Agusta
* PZL-Świdnik
* Westland Helicopters
* Caproni
* Finmeccanica

 |